  Майя Бывальцева 29-тӥ толсурлы Удмуртиын эшшо 216 адямилэсь коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын Ижкарын 100 улӥсьёс, Ува ёросын – 24, Дэри ёросын – 15, Можгаын, Глазкарын, Сарапулын – 11, Якшур-Бӧдья ёросын – сизьым, Эгра, Балезино ёросъёсын – куать, Дэбес, Юкаменск ёросъёсын – ньыль, Сьӧлта ёросын – куинь, Сюмси, Красногорск, Пичи Пурга, Глаз ёросъёсын – кык, Алнаш, Каракулино, Кизнер, Камбарка, Можга, Сарапул ёросъёсын – одӥг. 208 адями йӧназ. Кык мурт улонысь кошкиз: кышномуртлы 72 арес вал, воргоронлы – 76 арес Туннэ нуналлы Удмуртиын выль коронавирус инфекциен черлан 19 сюрс 416 учыр лабораториосын зэматэмын. 15 сюрс 580 адями йӧназ, 296 мурт кулӥз. Та дыре 192 висисьёслэн тазалыксы секыт лыдъяське. Элькунын выль коронавиурс инфекцилы 735 сюрс 161 эскеронъёс ортчытӥзы, берло нуналскын – 1 сюрс 907. Тодэ вайытом, нунал азьвыл 218 выль черламъёсты пусйизы вал. Тегъёс: Тазалык Ижкар висён Удмуртия коронавирус  